**SPRÁVA O KONTROLNEJ ČINNOSTI ZA ROK 2016**

V zmysle § 18f ods. 1 písm. e) zákona č. 369/1990 zákona o obecnom zriadení predkladám obecnému zastupiteľstvu správu o kontrolnej činnosti za rok 2016

Kontrolná činnosť bola vykonaná v súlade s plánmi kontrolnej činnosti na I. polrok 2016 a II. polrok 2016.

Činnosť hlavného kontrolóra bola za predmetné obdobie zameraná na:

* výkon kontrolnej činnosti
* výkon iných odborných činností, najmä spracovanie odborných stanovísk v súlade so zákonom o obecnom zriadení

1. **Výkon kontrolnej činnosti**

V zmysle plánov kontrolnej činnosti na I. polrok 2016 a II. polrok 2016 bolo plánovaných 9 kontrol, z toho jedna kontrola – Kontrola splnenia povinností vyplývajúcich obci zo zákona č 178/1998 o podmienkach predaja výrobkov a poskytovania služieb na trhových miestach, vykonaná nebola nakoľko bola nahradená mimoriadnou inventarizáciou pokutových blokov a agendou týkajúcou sa tejto problematiky.

1. **Kontrola vybavovaní sťažností za rok 2016**

Neboli zistené žiadne nedostatky.

1. **Kontrola na úseku hospodárskej činnosti**

Navrhované opatrenia:

* Zaviesť písomnú evidenciu objednávok služieb poskytovaných obcou pre občanov (splnené).
* V prípade poskytnutého preddavku určiť lehotu na jeho zúčtovanie v internej smernici a túto lehotu aj dodržiavať (smernica bola zmenená, ale lehota na zúčtovanie preddavkov sa nedodržuje).
* Predkladať žiadanku na prepravu v prípade používania služobného vozidla ako aj mechanizačných prostriedkov za účelom sprehľadnenia činností vykonávaných úsekom hospodárskej činnosti (priebežne).

1. **Správa o výsledkoch vymáhania daňových nedoplatkov prostredníctvom DEK a súdneho exekútora**

Bol uvedený prehľad o výsledkoch vymáhania daňových nedoplatkov.

1. **Kontrola výdavkov a zapojenia príjmov obecnej polície**

Navrhované opatrenia:

* Urobiť prieskum trhu a na menšie opravy, údržbu zabezpečiť neautorizovaný servis (nesplnené).
* Vystaviť faktúry za stráženie objektov subjektom, ktorý majú platnú zmluvu o strážení, vykonať kontrolu zmlúv a zistiť koľko subjektov má platnú zmluvu, zosúladiť účtovný stav so skutkovým stavom (splnené sčasti).
* Pri riadnej inventarizácií vykonávať aj inventarizáciu peňažných prostriedkov v hotovosti ako aj stavu pokutových blokov (splnené).
* Zaviesť systém výkazníctva pre agendu pokutových blokov (splnené).

1. **Kontrola hospodárenia obce zameraná na bezhotovostné finančné operácie a stav účtov v MŠ, ZŠ, a ZŠ s vjm**

Neboli zistené žiadne nedostatky.

1. **Mimoriadna inventarizácia pokutových blokov obecnej polície**

Na základe uvedenej kontroly boli prijaté viaceré opatrenia vrátane zostavenia internej smernice o spôsobe evidencie pokutových blokov.

1. **Kontrola použitia dotácií**

Neboli zistené žiadne nedostatky.

1. **Kontrola vedenia pokladne v MOS, ZŠ a MŠ**

Navrhované opatrenia MOS:

* Pri vyplácaní cestovných náhrad postupovať v súlade so zákonom o cestovných náhradách (priebežne).
* V prípade predaja lístkov, prípadne iného príjmu od obyvateľstva pri ktorom sa používa zberný účtovný doklad prikladať aj čiastkové príjmové pokladničné doklady (priebežne).

Navrhované opatrenia MŠ:

* Zabezpečiť trvalosť pokladničných dokladov v zmysle § 8 ods. 6 zákona č. 431/2002 (priebežne).

Navrhované opatrenia ZŠ a ZŠ s vjm:

* Zabezpečiť trvalosť pokladničných dokladov v zmysle § 8 ods. 6 zákona č. 431/2002 (priebežne).
* Zabezpečiť aby účtovné doklady obsahovali všetky náležitosti v zmysle § 10 ods. 1 zákona o účtovníctve (priebežne)

1. **Výkon iných odborných činností**

V súlade s § 18f ods. 1 písm. c) zákona o obecnom zriadení som v roku 2016 vypracoval a predložil odborné stanovisko k návrhu rozpočtu a k návrhu záverečného účtu obce.

V Tekovských Lužanoch dňa 10.1.2017 .......................................

Hlavný kontrolór obce